Faida na madhara ya teknologia katika shule za sekondari

ASIYESIKIA LA MKUU HUVUNJIKA GUU
Methali hii inamaanisha kuwa yeyote asiyependa kuwasikiliza wakuu wake mwishowe atapatwa na makuu  ambayo yakamfanya aishi kujutia maisha yake. Methali hii huenda sambamba na ile isemayo kuwa asiyefunzwa na mamaye hufunzwa na ulimwengu. 
Naam, hapo jadi na jududi aliondokea msichana mmoja katika kitongoji cha Mwemakweli katika jiji lenye wenyeji tajika. Msichana huyo alikuwa akiitwa Kazuri na alikuwa kama jina lake lilivyosema. Kwa kweli, chema hakidumu walivyonena wahenga. 
Msichana huyu kama lilivyo jina lake ndivyo alivyokuwa. Alikuwa mrembo mwenye umbo la kuvutia, shingo ya upanga na uso wa mdoli. Kijiji hicho kilimtazama msichana huyo kwa jicho la husda. Hakuna aliyemtakia  mema msichana huyo kwani uzuri wake uliwatamanisha hadi wazazi wengine walitamani awe mwana wao. 
Udhaifu wa Kazuri ni kuwa hakupenda kuwasikiliza wazazi wake wala mkubwa wake yeyote yule. Hakupenda kuambiwa ukweli kwamba lipi la kufanywa na lipi lisifanywe. Kazuri hakuwapa wazazi wake hata dakika moja ya kuwasikiliza ili kupata wasia wao. Alichokifanya ni kuwapuuza tu. Kazuri alikuwa msichana mwenye bidii shuleni licha ya tabia mbovu alizokuwa nazo. Kama walivyonuna wahenga kwamba Mola hamtupi mja wake, Kazuri alihitimu darasa la nane na alama tajika na nzuri. Aliibuka nambari moja shuleni kwao. 
Hili lilimfanya Kazuri kuzidisha kiburi chake akawa hata salamu kwake ni gharama. Kazuri aliendelea kutosikiliza wakuu wake na kama wahenga walivyokithiri kwamba kilicho na mwanzo kina mwisho. Kazuri aliendelea hivi mwishowe makuu yakamkuta. Alianza kuugua ugonjwa usiojulikana baada ya kuwatoroka wazaziwe na kuanza maisha mapya.  
Wazazi wake hawakujishughulisha kamwe kwani hata yeye hakujishughulisha kwao. Kazuri aliendelea kuugua hadi mwisho akafa. Laiti Kazuri angeliwasikiliza wazazi wake haya yote yasingali mkuta. Hii inatufunza kwamba siku zote tunatakiwa kuwasikiliza na kuwaheshimu wazazi wetu.